nassimjp/pashto-wikipedia-sft huggingface dataset:
user: ماخذ او سرچینه:
عنوان: گېلان ولسوالۍ
پته: https://ps.wikipedia.org/wiki/%DA%AF%DB%90%D9%84%D8%A7%D9%86%20%D9%88%D9%84%D8%B3%D9%88%D8%A7%D9%84%DB%8D
لاندې متن په غور سره ولولئ او په خپلو هغو کې خوندي کړئ:

assistant: گېلان ولسوالۍ د افغانستان د غزني ولايت یوه ولسوالۍ ده. په دغې ولسوالۍ کې د مېشتو خلکو شمېر ۵۲،۰۷۳ وگړو ته رسېږي. دا هم وگورۍ د افغانستان ولسوالۍ
user: ماخذ او سرچینه:
عنوان: گېرو ولسوالۍ
پته: https://ps.wikipedia.org/wiki/%DA%AF%DB%90%D8%B1%D9%88%20%D9%88%D9%84%D8%B3%D9%88%D8%A7%D9%84%DB%8D
لاندې متن په غور سره ولولئ او په خپلو هغو کې خوندي کړئ:

assistant: گېرو ولسوالۍ د افغانستان د غزني ولايت یوه ولسوالۍ ده. په دغې ولسوالۍ کې د مېشتو خلکو شمېر ۳۸،۱۱۰ وگړو ته رسېږي. دا هم وگورۍ د افغانستان ولسوالۍ
user: ماخذ او سرچینه:
عنوان: قره باغ ولسوالۍ (غزني)
پته: https://ps.wikipedia.org/wiki/%D9%82%D8%B1%D9%87%20%D8%A8%D8%A7%D8%BA%20%D9%88%D9%84%D8%B3%D9%88%D8%A7%D9%84%DB%8D%20%28%D8%BA%D8%B2%D9%86%D9%8A%29
لاندې متن په غور سره ولولئ او په خپلو هغو کې خوندي کړئ:

assistant: قره باغ ولسوالۍ د افغانستان د غزني ولايت یوه ولسوالۍ ده. په دغې ولسوالۍ کې د مېشتو خلکو شمېر ۱۳۲،۱۷۴ وگړو ته رسېږي. دا هم وگورۍ د افغانستان ولسوالۍ
user: ماخذ او سرچینه:
عنوان: غزني ولسوالۍ
پته: https://ps.wikipedia.org/wiki/%D8%BA%D8%B2%D9%86%D9%8A%20%D9%88%D9%84%D8%B3%D9%88%D8%A7%D9%84%DB%8D
لاندې متن په غور سره ولولئ او په خپلو هغو کې خوندي کړئ:

assistant: غزني ولسوالۍ د افغانستان د غزني ولايت یوه ولسوالۍ ده. په دغې ولسوالۍ کې د مېشتو خلکو شمېر ۱۵۴،۶۱۸ وگړو ته رسېږي. دا هم وگورۍ د افغانستان ولسوالۍ
user: ماخذ او سرچینه:
عنوان: محمد حنيفي
پته: https://ps.wikipedia.org/wiki/%D9%85%D8%AD%D9%85%D8%AF%20%D8%AD%D9%86%D9%8A%D9%81%D9%8A
لاندې متن په غور سره ولولئ او په خپلو هغو کې خوندي کړئ:

assistant: محمد حنيفي د مرحوم مولوي امين الله زوي دملا امان الله لمسي او دملا عزت الله كړوسي په قوم نور زي دي په لمريزليزديز كال ۱۳۲۹ دپنځ شنبي اولوي اختر په ورځ د روزگان ولايت د دهراود ولسوالۍ د تجير په كلي كې زېږيدلی دی غوښن صورت او لويه ږيره اولويه بگړۍ لري د ديني علومو مروج فنونه يي خلاص كړه د جهاد د پيل په وخت كې پاكستان ته مهاجرشواوهلته يې لويه اووړه دوره هم وكړه پنجپائي په كمپ كي ئې د هجرت شپې اوورځې سباكولې هلته ئې دشهيد محمدالله په نوم منځنی ښوونځی هم پرانستی وه. د ډير په خوا راهيسې يې د شعرجوړولو سره مينه درلودله او يو لړ تاليفات ئې كړي دي خوځانگړيتوب ئې په دې كې دی چې حاجي حنيفي بابا ټول تاليفات په خپله خطاطي كې رامحدود كړي دي ښكلې خطاطي كولای شي نږدې يو كال كيږي چې د بست فرهنگي ټولنې سره ملگری شوی دی او د بست فرهنگي ملگرو په گډه سلااو مشوره ورته د حنيفي بابا لقب وركړل شوی اوس د لښكرگاه په ښاركې اوسېږي چاپ شوي آثار دجهاد چيغه شعر اوحماسي ټولگه چاپ دخوږ من زړه پيغام شعري ټولگه چاپ دخوږ من زړه پيغام شعري ټولگه ناچاپه دځواني پيغام شعري ټولگه چاپ دفكرسنگر شعري ټولگه چاپ دقلم اتل شعري ټولگه چاپ دميني كار وان شعري تولگه ناچاپ صرف بهايي پښتو صرف گرامر چاپ صرف مير پښتو صرف گرامر چاپ هيدايه الرحمن في تجويد القران تجويدالقرات چاپ پښتانه ليکوال
user: ماخذ او سرچینه:
عنوان: مېرمن ببو جانه
پته: https://ps.wikipedia.org/wiki/%D9%85%DB%90%D8%B1%D9%85%D9%86%20%D8%A8%D8%A8%D9%88%20%D8%AC%D8%A7%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: د دې مېرمني نوم حليمه او د عتيق الله خان لور وه، چې هغه د مير واعظ له اولادې څخه باله كيږي. د پلار له خوا سيده او د مور له خوا د امير دوست محمد خان لمسۍ ده. دا مېرمن د امير عبدالرحمن خان حرم و، ډېره هوښياره او خورا ښكلې وه. د خپل ذكا او فهم او ښكليتوب له باعثه پر امير عبدالرحمن خان تر اندازې زياته گرانه وه، له خلكو سره يې ښه رويه درلوده، سخي او مېړه مخې ښځه وه، تر اوسه د دې مېرمني ښه خوى د وگړو په ياد او د خلكو په منځ كي يا ديږي او هر څوك يې ښه ستايي، دې مېرمني شعر هم وايه او د ارشاد النسوان په اخبار كي يې ډېر اشعار نشر سوى دى چې موږ ته يې دا دوه درې بيتونه په لاس راغلي دي: استقلال از براى خدا بلند كنيد بر سر خود لواى استقلال باد شيرين دهان ملت ما يا رب از ميو هاى استقلال ميكشم بعد از ين بديده خود سرمه از خاك پاى استقلال وايي چې يو وخت امير عبدالرحمن خان د نرگسو دسته ورته را استولې وه نو دې مېرمني د هغې تحفي په مقابل كي دا تشكر وكړ: نرگس صد برگ ازدست شهنشاه هم رسيد بر سر خود ماندم و بر چشم تو ماليدمش وايي: مېرمن ببو جانه پر امير عبدالرحمن خان تر داسي اندازې گرانه وه چې امير عبدالرحمن خان ويل ما تر اوسه شعر نه دى ويلى، مگر د ببو جاني د پاره يې وايم او دا لاندي دوه بيته يې د دې دپاره ويلي دي: مهد عليا، صدر كبرى بى بى عفت شيم زانكه از غزت شهش خواند ست عيال محترم الحق از مادر نزاده دختر همزاد او صاحب حلم و حيا و مايه جود وكرم! نو د دې مېرمني د ستايلو او فضيلت دپاره هم دغه خبره كفايت كوي چې يو پاچا يې دومره صفت وكړي نو نوري ستايني ته يې حاجت نسته.
user: ماخذ او سرچینه:
عنوان: مېرمن بي بي نوره
پته: https://ps.wikipedia.org/wiki/%D9%85%DB%90%D8%B1%D9%85%D9%86%20%D8%A8%D9%8A%20%D8%A8%D9%8A%20%D9%86%D9%88%D8%B1%D9%87
لاندې متن په غور سره ولولئ او په خپلو هغو کې خوندي کړئ:

assistant: مېرمن بي بي نوره يوه عابده او زاهده ښځه وه، چې د خپل ژوند زياته برخه يې په زهد او تقواى كي تېره كړې وه. د دې مېرمني نور حالات معلوم نه سول، خو د دې د ښوكارو څخه يو دا دى چې وايي د هرات د مالان پل دې تيار كړى دى. پس له مرگه هم د هرات د شمعان په محله كي د عراق وره ته نژدې د دې مزار دى او ډېر خلك يې زيارت ته ورځي، ښه گرم روح لري.
user: ماخذ او سرچینه:
عنوان: مېرمن بېگي
پته: https://ps.wikipedia.org/wiki/%D9%85%DB%90%D8%B1%D9%85%D9%86%20%D8%A8%DB%90%DA%AF%D9%8A
لاندې متن په غور سره ولولئ او په خپلو هغو کې خوندي کړئ:

assistant: مېرمن بېگي د امير دروېش على د بلخ د حاكم ماندينه وه، په هرات كي يې ډېر عزت او حشمت درلود دې مېرمني د خپل وخت د شاعرانو سره ښې ښې مالي مرستي كولې او معاشونه يې ورته مقرر كړي وه په خپله يې هم شعر وايه او ښه شاعرانه طبع يې درلوده، دا رباعي د دې ده: آبى كه فلك بلب چكاند مارا سرگشته به بحرو بر دواند مارا اى كاش به منزلى رساند مارا گر هستى خود بازر هاند مارا په دې پورته رباعي كي كه دقت وسي د دې مېرمني فلسفي افكار ښه څرگندېږي او له دې څخه ښكاره كيږي چې دا مېرمن د پوره علم خاونده وه، اوښه لوړ فكر او خيال يې درلوده، مگر متاسفانه چې نور آثار يې ورك سوي دي. دا لاندي بيت هم د دې دى چې د بديع الزمان په يوه مجلس كي يې ويلى و: من اگر توبه زميىكرده ام سرو سهىتو خود اين توبه نكردى كه مرامى ندهى
user: ماخذ او سرچینه:
عنوان: مېرمن تردى
پته: https://ps.wikipedia.org/wiki/%D9%85%DB%90%D8%B1%D9%85%D9%86%20%D8%AA%D8%B1%D8%AF%D9%89
لاندې متن په غور سره ولولئ او په خپلو هغو کې خوندي کړئ:

assistant: مېرمن تردى د ميمنې په ولايت كي اوسېده، ډېره فاضله او شاعره مېرمن وه د مولانا آهي له خېښانو او خپلوانو څخه وه. مگر متاسفانه چې اشعار يې زموږ لاس ته را نغله، او دې مېرمني اكثره اشعار په تركي ژبه ويلي دي.
user: ماخذ او سرچینه:
عنوان: مېرمن تورپېكۍ
پته: https://ps.wikipedia.org/wiki/%D9%85%DB%90%D8%B1%D9%85%D9%86%20%D8%AA%D9%88%D8%B1%D9%BE%DB%90%D9%83%DB%8D
لاندې متن په غور سره ولولئ او په خپلو هغو کې خوندي کړئ:

assistant: مېرمن تورپېكۍ يوه توريالۍ پښتنه وه چې تقريباً څلرويشت كاله دمخه د كندهار دكدني په يوه كلي كي وېش ته نژدې او سېدله. دا مېرمن په خټه نورزی وه، چې د ريدي خان يوه زلمي نجل وه. دې مېرمني د هغه كال په غزا كي چې پښتنو د خپل استقلال د گټې دپاره سرونه پر ميدان ايښي وه د خپل زلمي مېړه سره برخه اخيستې ده او د زلمي مين سره يې يو ځاى خپل سر تر وطن قربان كړى دى، چې د دواړو مزار اوس په سپين بولدك كي سته. د دې مېرمني د توري كيسه د طلوع افغان د كال په لمړۍ شماره كي ښاغلي عبدالحي خان حبيبي ډېره خوږه او جذابه ليكلې ده، چې زه دلته يوازي د دې مېرمني اشعار چې د فداكارۍ پر ميدان يې له پاك زړه څخه را وتلي دي د نمونې په توگه رانقل كوم د توري له كيسې سره كه څوك مينه لري د طلوع افغان پورتنۍ شمارې ته دي رجوع وكړي. د دې مېرمني اشعار: ريدى خان زلمى د پلار له جوشه او پښتونوالي ډكه وينا اروي، د جنگ تيارى كوي له مور او پلار څخه رخصت غواړي او تورپېكۍ ته وايي: زما گراني تا هم پر خداىج سپارم! زه ځم د پښتونوالي ننگ پرځاى كوم! مگر تورپېكۍ د ده دا وينا نه مني او بې اختياره ناره پركوي: پر سپين ميدان به درسره يم زه پښتنه له توري نه ترپلم مينه! تورپېكۍ د خپل گران او زلمي مين سره څنگ پر څنگ د فداكارۍ ميدان ته ځي، هلته چې د خپل مين مېړانه ويني د واده په نكريزو سور لاس پورته كوي او وايي: تر دې تېرې توري دي جار سم د غليم ويني بهوه گرانه مينه! په وينو رنگ توره دي راوړه راسه په سرو شونډو بې زه در پاكه كمه تر ډېر جنگ وروسته له ليري يوه گولۍ راځي، د ريدي خان پر زړه نښلي په سرو وينو كي رنگ لويږي، روح يې جنت ته ځي، شهيد كېږي. تورپېكۍ زموږ توريالۍ پښتنه يوازي پاتيږي، دا چې خپل گران مين په وينو كي لژند ويني، له حزين زړه څخه داسي فرياد را باسي: جانان مي سر پر وطن كښېښود په تار د زلفو به كفن ورته گنډمه تر دې نارې وروسته توره كش كوي، لكه زمرۍ په غليم ورگډېږي، ډېر سره ژوبلوي، په پاى كي سخت پر هار اخلي، سرې ويني يې سپين باړخوگان رنگينوي، ته به وايې له جنته ملكي د دې د زينت دپاره سره خالونه راوړه. راځي ځان تر خپل مين پوري را رسوي، پر لويږي او روح يې جنت ته ځي. بله ورځ چې شهيدان ښخيږي، دا دوه دلباختگان چې د واده كالي يې لا اغوستي وه، يو ځاى سره ښخ او په ابدي خوب بيدېږي. پښتنې شاعرانې کندهاریان نوميالۍ پښتنې
user: ماخذ او سرچینه:
عنوان: مېرمن جانان بېگمه
پته: https://ps.wikipedia.org/wiki/%D9%85%DB%90%D8%B1%D9%85%D9%86%20%D8%AC%D8%A7%D9%86%D8%A7%D9%86%20%D8%A8%DB%90%DA%AF%D9%85%D9%87
لاندې متن په غور سره ولولئ او په خپلو هغو کې خوندي کړئ:

assistant: دا مېرمن د عبدالرحيم، خان خانان لور وه چې هغه د بېرامخان زوى او څه موده د كندهار حاكم و، چې په خان خانان مشهور او ملقب و. دې مېرمني له علم او فضل څخه پوره برخه درلوده، پر قرآنكريم يې يو تفسير ليكلى دى په شعر كي يې هم موزونه طبع درلوده. په رنگ ډېره ښايسته او حسينه ښځه وه جهانگير پاچاه چې له هنده د دې د حسن آوازه واورېده او د دې په معنوي فضيلتونو خبر سو. نو يې مركه ورولېږله چې په نكاح يې كړي. مگر د دې مېرمني چې خوښه نه وه نو خپل غاښونه يې وايستل، كوڅۍ يې پرې كړې او د مركې په لاس يې پاچاه ته ور واستولې. دا حركت د دې پر عفت او ښه والي پوره دلالت كوي، او دا ثابتوي چې دا د جهانگير د پاچاهۍ برخلافه وه. دا مېرمن په هـكال كي وفات سوې ده. د دې مېرمني هم نور آثار ورك دي خو دا مطلع يې په خيرات حسان كي ذكر سوى دى: مطلع: عاشق ز خلق عشق تو پنهان كند پيدا ست از دو چشم ترش خون گريستن
user: ماخذ او سرچینه:
عنوان: مېرمن جهان ملكه
پته: https://ps.wikipedia.org/wiki/%D9%85%DB%90%D8%B1%D9%85%D9%86%20%D8%AC%D9%87%D8%A7%D9%86%20%D9%85%D9%84%D9%83%D9%87
لاندې متن په غور سره ولولئ او په خپلو هغو کې خوندي کړئ:

assistant: مېرمن جهان ملكه د سلطان مسعود فاضله لور ده، چې سلطان مسعود د سلطان محمود زوى او د هـ په حدودو كي د غزني پر تخت كښېناست. نو د دې مېرمني ژوند هم په دغه وخت كي دى. دا مېرمن ښه عالمه او فاضله ښځه وه. د ادبياتو سره يې پوره مينه درلوده، په خپله هم خوږه ژبې شاعره وه چې د لاندي غزل څخه د دې افكار د شعر رواني او سلاست ښه څرگنديږي، هغه غزل دا ده: اى نور ديده! ديده گرد جهان دويده تادر جهان خوبى يارى چو تو گزيده دل ز اشتياق وصلت از جهان ملوك گشته جان در هواى مهرت از غم بلب رسيده صد پاره خار هجرت در پاى دل شكسته از بوستان وصلت هر گز گلى نچيده كس چون تو دلربائى بى رحم پاد شاهى تا كلك صنع ايزد نقش وجود بسته چون تو ملك نهادى هر گز نيافريده جانا خبرندارى كاين خسته فراقت دل را يگان بداده غم را بجان خريده تا ديده ديده رويت سيلاب شوق رانده تا دل گزيده مهرت از جان طمع بريده تا چشم نيم مستت بر جان كمين كشاده هستم ز بار هجران چون ابرويت خميده شاعرانې
user: ماخذ او سرچینه:
عنوان: حره جلالي
پته: https://ps.wikipedia.org/wiki/%D8%AD%D8%B1%D9%87%20%D8%AC%D9%84%D8%A7%D9%84%D9%8A
لاندې متن په غور سره ولولئ او په خپلو هغو کې خوندي کړئ:

assistant: مېرمن حرهْ جلالى د سلطان بهاء الدين سام مور وه، چې هغه د محمد زوى او محمد د ملك فخرالدين مسعود بامياني زوى و. دا مېرمن د سلطان غياث الدين محمد سام او سلطان معزالدين چې د غور لوى پاچاهان وه، خور بلل كېده، چې منهاج السراج يې تر دې دواړو وروڼو فاضله او ښه بولي او داسي وايي: . . . . اين همشيره از هر دو سلطان بهتر بود . . . . دا مېرمن د شمس الدين محمد په نكاح وه، چې د باميان پر تخت ناست و.
user: ماخذ او سرچینه:
عنوان: نكل
پته: https://ps.wikipedia.org/wiki/%D9%86%D9%83%D9%84
لاندې متن په غور سره ولولئ او په خپلو هغو کې خوندي کړئ:

assistant: موږ ټول لږ و ډېر له نكل سره بلد يو، د نكل څرنگتيا د هغه لنډوالى دى. نكل حكايت په حقيقت كې له يوې پېښې څخه گزارش دى، چې كېدى شي حقيقي يا خيالي نه وي. طبيعي خبره ده، چې نكل د خپل لنډوالي په خاطر نه شي كولاى پېچلې بڼه ولري. په ايران كې د عبيد زاكاني نكلونه لنډ، خو طنز ته ورته دي، چې زيات ښكلي او عالي دي. دغه راز د شيخ سعدي حكايتونه هم خواږه او په مانا كې لوړ دي. د نكلونو په ترڅ كې كولاى شو زيات سياسي، مذهبي، ټولنيز، پوهنيز او نور مسايل وروزو. د مشرانو د ژوند له ډول څخه خبر شو او د هغوى د تجربو له زېرمو څخه گټه پورته كړو. نكلونه پر اروايي خوند سربېره د يوه ښه ژوند لپاره، ډېر عبرتناك هم كېدى شي. پښتو ژبه
user: ماخذ او سرچینه:
عنوان: کيسه
پته: https://ps.wikipedia.org/wiki/%DA%A9%D9%8A%D8%B3%D9%87
لاندې متن په غور سره ولولئ او په خپلو هغو کې خوندي کړئ:

assistant: کيسه په انگرېزي: په انگرېزي ډېکشنري کې ستوري ته وایِي چې د تاریخ د کلیمې یو لنډیز دی چې د روایت بیانولو یا د رامنځ ته شوې پېښې مانا ورکوي. کیسه یا داستان د هغو کارنامو او پېښو بیان دی چې پکې د ژوند په هر اړخ څه ناڅه ذکر موجود وي د کیسو ډولونه د هغو د اندازو په نسبت ډیر دي. كه څه هم ځينې كسان كيسه او داستان يو گڼي، خو كه داستان د ادبياتو يو داسې ډول وگڼو، چې شپېته اويا كاله وړاندې زموږ په هېواد كې دود شوى، بيا يې د اروپايي ليكوالو د سبك پر بنسټ يوه بڼه خپله كړې ده، نو بايد چې د كيسې او داستان ترمنځ توپيرونو ته هم نغوته اشاره وكړو. كيسه ليكنه او ويل، زموږ په هېواد كې له ډېر پخوا څخه ځانگړى ځاى لري. په پخوا وختونو كې به كيسه له يوې سينې څخه بلې ته لېږدېدله، كيسه ويل او د پېښو بيانول به د تېر او راتونكي وخت ترمنځ د اړيكي يوه وسيله وه. په حقيقت كې كيسې او داستان ته د انسان لېوالتيا، د تجربو د لېږدونې رالېږدونې يوه وسيله وه او ده. كيسه، يوه ساده او يې طرفه روايت دى، چې پر پېښو او څرگندونو ولاړه ده. كله چې يې لوستونكى لولي، يا يې اوري، له كومې ځانگړې پېچلتيا، لوړتيا او ځوړتيا سره نه مخ كېږي. په كيسه كې، د پېښو چورليځ محور پر بېړنيو پېښو راڅرخي، يانې پېښې كيسه زېږوي، په حقيقت كې يې بنسټيز ركن جوړوي. پرته له دې چې د كيسې د شخصيتونو په پراختيا او جوړونه كې كوم رول ولوبوي. په بله مانا، ويلاى شو: د كيسې شخصيتونه او اتلان ډېر لږ بدلون مومي، خو اكثره د بېلابېلو پېگښو په منگولو كې ښكېل دي. د كيسې جوړښت نقلي او روايتي دى. ژبه يې هم محاورې او خبرو اترو ته نژدې ده. ان توري، اصطلاحگانې او ولسي متلونه هم په كيسه كې زيات پيدا كېږي، نو د كيسې ژبه دوديزه او معمولي ده. د خلكو ژوند، دغه راز نور اړخونه د طبيعت د بېلابېلو انځورونو په مرسته انځور شوي دي. په دې توگه كولاى شو، كيسه انسان ته د انسان د پېژندنې او د خير و شر د بيان تر ټولو ځواكمنه پديده وگڼو. ادبپوهنه ادبيات
user: ماخذ او سرچینه:
عنوان: اسد الله خالد
پته: https://ps.wikipedia.org/wiki/%D8%A7%D8%B3%D8%AF%20%D8%A7%D9%84%D9%84%D9%87%20%D8%AE%D8%A7%D9%84%D8%AF
لاندې متن په غور سره ولولئ او په خپلو هغو کې خوندي کړئ:

assistant: اسد الله خالد د افغانستان د سرحدونو او قبايلو وزير او د کندهار پخواني والي اسد الله خالد د افغانستان د ملي امنيت مشر دی. هغه د يو شمېر ولايتونو والي او د کرزي سلاکار هم پاتې شوی. سرچینې افغان واليان
user: ماخذ او سرچینه:
عنوان: پرولاکټين
پته: https://ps.wikipedia.org/wiki/%D9%BE%D8%B1%D9%88%D9%84%D8%A7%DA%A9%D9%BC%D9%8A%D9%86
لاندې متن په غور سره ولولئ او په خپلو هغو کې خوندي کړئ:

assistant: پرولاکټين په انگرېزي: چې د لوتيوټروپيک هورمون په نامه هم پېژندل کېږي يو پروټين دی چې په انسانانو کې يې د جين کوډ دی. پرولاکټين يو پېپټايډ هورمون دی چې د هېنري فرايسن لخوا وموندل شو، په اصل کې دا هورمون د شيدو پرېښودنې عمل سره اړونده دی. په تي خورو کې، د ماشوم د تي رودلو کړنه د اکسيټوسين جوړېدنه پاروي، چې تر دې وروسته د شودو پرېښودنې ريفلېکس د شودو د وهار سبب گرځي، په دې کړنې سره تيان د شودو نه ډکېږي او همدې پروسې ته لاکټوجنېسېز وايي او همداراز د دويم ځل تی خوړنې لپاره تيان چمتو کېږي. د پرولاکټين پيټويټري وهار د هايپوتالاموس لخوا د نيورواېنډوکراين نيورانونو لخوا اداره کېږي چې په دغو کې تر ټولو اهم يې د ارکوېټ نيوکليوس نيوروسيکرېټوري ټيوبېروانفنډيبولم نيورانونه دي چې ډوپامين خوشې کوي او د لاکټوټروفونو په ډوپامين-۲ ريسيپټورونو باندې اغېزه کوي چې همدا بيا د پرولاکټين د وهار د مخنيوي سبب کېږي. تايروټروپين وهارېدونکی عامل - د پرولاکټين په وهارکولو باندې يو پارېدونکې اغېزه لري. د کولمو واسواکټيف پېپټايډ او پېپټايډ هسټيډين ايسوليوسين په انسانانو کې د پرولاکټين د وهار د کچې په اداره کې مرسته کوي، خو په مارغانو کې د دغو هورمونونو کړنې ډېر توپير لري. کله نا کله پرولاکټين د يوه گونيډوټروپين په ډلبندۍ کې وېشل کېږي که څه هم چې په انسانانو کې پرولاکټين يو کمزوری ليوټيوټروپيک اغېزه لري خو په عين وخت کې پرولاکټين په گونيډوټروپيک کلاسيک هورمون د ځپلو يوه اهمه اغېزه هم لري.
user: ماخذ او سرچینه:
عنوان: حليمه حافظه
پته: https://ps.wikipedia.org/wiki/%D8%AD%D9%84%D9%8A%D9%85%D9%87%20%D8%AD%D8%A7%D9%81%D8%B8%D9%87
لاندې متن په غور سره ولولئ او په خپلو هغو کې خوندي کړئ:

assistant: مېرمن حليمه حافظه د پښتو د مشهور شاعر خوشحال خان خټك لور او د عبدالقادر خان خټك سكنۍ خور وه چې د دې د ژوند او د شعر حالات د پښتو ادبياتو په يوه اهم اثر پټه خزانه كې ذكر شوی دی. . . . د خان عليين مكان خوشحال خان خټك لور وه، چې د عبدالقادر خان خټك سكه خور كېده، زما پلار هسي روايت كا: چې زه بنو ته ولاړم، په هغه وقت كي دا پښتنه ژوندۍ وه، او د خپل پلار په ژوند يې مروجه علوم ولوستل، او بيا د شيخ سعدي لاهوري رحمآ الله عليه مريده سوه، او د خپل پلار په لاس يې بيعت وكا چې هغه هم د شيخ دوران خليفه و. روايت كا: چې حليمه بي بي فاضله او عارفه ښځه ده، او په سرا پرده د عصمت ناسته ده، مېړه يې نه دى كړئ او د خالق عبادت كا، او دخپل ورور عبدالقادر خان په كور كي نورو ښځو ته لوستل كا، او قرآن عظيم يې هم په ياد دئ زما پلار وويل: چې حليمه بي بي په پښتو ښه اشعار هم وايي، او په خپل عصر سرامداقران ده، او موزو نان د پښتو يې اشعار خوښوي، د تصوف او طريقت كتب يې ټول لوستلي دي، او هسي وايي: چې مشكلات د مثنوي شريف او مكتوبات د حضرت امام رباني قدس سره حل كوي، د حليمې په اشعارو كي مجازي عشق نه ښكاري بلكه ټول شعرونه يې د حقيقت پر لار دي، او د محبوب حقيقي صفت كا دغه يوه بدله يې زما پلار و ماته وويل: چې په خزانه كښي يې دا خلوم. رحمآ الله عليها
user: ماخذ او سرچینه:
عنوان: حياته
پته: https://ps.wikipedia.org/wiki/%D8%AD%D9%8A%D8%A7%D8%AA%D9%87
لاندې متن په غور سره ولولئ او په خپلو هغو کې خوندي کړئ:

assistant: مېرمن حياته د افغانستان د هرات ولايت يوه شاعره وه چې نژدې لس زره بيتونه يې نظم كړي دي. هغه په بي بي جاني هم مشهوره وه، چې لمړى د نور علي شاه ماندينه وه او د هغه تر مرگ وروسته ملامحمد خراساني و غوښتله، او د عروض او قواعدو علوم يې له خپل مېړه څخه پوره ولوستل او په دې علومو كې يې ښه مهارت وموند. د دې مېرمنې شعرونه په بېلابېلو تذكرو كې راغلي دي. هراتۍ شاعرانې
user: ماخذ او سرچینه:
عنوان: خجو
پته: https://ps.wikipedia.org/wiki/%D8%AE%D8%AC%D9%88
لاندې متن په غور سره ولولئ او په خپلو هغو کې خوندي کړئ:

assistant: مېرمن خجو چې اصلي نوم يې بي بي خديجه وه، د افغان اتل وزير محمداكبر خان مور وه. په افغانستان کې د دغې پښتنې مېرمنې ستاينه په دې خاطر کېږي چې افغانانو ته يې د غازي اکبر خان په څېر په هېواد مين ځوی روزلی وه. دې مېرمنې د خپل هېواد په پاڅون کې ښه ښه چوپړونه كړي دي، لكه خپل زوى چې يې د بخارا له بند څخه خلاص كړ او د پرديو له لاسه يې د ملت په خلاصون كې د قدر وړ زيار اېستلی. نافعه او گټور آثار لكه مسجدونه او پلونه يې په يادگار پرېښوول. نو دا مېرمن د دې مملكت يوه نوميالۍ او فكوره ښځه وه چې د خپل زوى سره يې په اصلاحي افكارو كې مرسته كړې ده. نوميالۍ پښتنې
user: ماخذ او سرچینه:
عنوان: خديجه
پته: https://ps.wikipedia.org/wiki/%D8%AE%D8%AF%D9%8A%D8%AC%D9%87
لاندې متن په غور سره ولولئ او په خپلو هغو کې خوندي کړئ:

assistant: مېرمن خديجه د محمد لور، د احمد لمسۍ ده، چې پلار يې لوى فقيه و نور ځاى يې نه دى معلوم خو د خراسان ده. دې مېرمني خط ډېر ښه خوش خطه ليكه، چې د خپل وخت مشهوره خوش خط نويسه بلله كېده. په علم كي يې هم ښه مقام درلود، له خپل پلار او نورو علماوو څخه يې تحصيل كړى و. على القارى په خپل كتاب كي چې اثمارالجنيه نومېږي ليكي چي: خديجه د محمد لور ډېره فاضله ده او په فقه كي خاص مهارت لري. د دې وفات په هـ كال كي واقع سوى دى نور حالات يا هم د دې آثار څرگند شوي نه دي، فقط د خيرات حسان د موْلف له خولې يې پېژنو چې خورا فقيهه ښځه وه او له خپله پلاره او نورو څخه يې ډېر روايتونه كړي دي.
user: ماخذ او سرچینه:
عنوان: درخانۍ
پته: https://ps.wikipedia.org/wiki/%D8%AF%D8%B1%D8%AE%D8%A7%D9%86%DB%8D
لاندې متن په غور سره ولولئ او په خپلو هغو کې خوندي کړئ:

assistant: مېرمن درخانۍ د طاوس خان يوسفزي لور، او د آدم خان محبوبه وه. چې د آدم خان د داستان لويه برخه په دې پښتنې شاعري اړه لري. درخانۍ د آدم خان په عشق كي ډېر تكاليف ليدلي، او يوه وفاداره او د ميني په اور سوې پښتنه وه. دا هم پر آدم خان مينه وه او ډېري عشقي نارې لري، درخانۍ د هـ په شاوخوا كي ژوندۍ وه او د عشق تورې تيارې يې ليدلي دي. د دې مېرمني عشقي نارې په پښتنو كي زيات شهرت لري او دلته لاندي يو څو نارې د نمونې په توگه راوړو: درخانۍ چې د آدم خان مينه وه، نو د ده په بېلتون كي داسي نارې كوي: ورانه خلقه ديو،پېري وهلې نه يم چي د چا خبره نه اورم كڼه يم آدم خان كوچ وكړ له ما لاړ شو په آدم پسي په تور لېمه ړنده يم درخانۍ چې خپل ديار په انتظار كي ناسته ده، خپله ژړا داسي تصويروي: په دا نيم پلنگ يم ناسته دغه نيم پلنگ مي تا و ته پرېښئ هـر چې ته زلمى رانغلې آدم خانه د اور بل وېښته مي ژاړي گوښى گوښى د وصال په شپه چې درخانۍ او د دې محبوب آدم خان سره يوځاى دي، درسته شپه ويښ د ميني او محبت خبري سره كوي، خو دوى نه دي خبر سهار سو د درخانۍ د پلار يوې مېږي ناره وكړه، گويا د سهار اعلان يې خپور كړ وگورى چې درخانۍ په څه تاثر ناره پر كوي: په كومي كي دي خوږ شه اى زما د بابا مېږي!! سبا نه و، تا سبا كړ، دا شاهي آدم دي ويوست زما له غېږي د دې مېرمني اشعار ټول ملي او له سپېڅلي ميني ډك دي چې د عامو او ملي پښتنو په خولو كي ډېر او پر ملي لحنو ويل كيږي او زيات شهرت لري. دا مېرمن هم د زمانې له ناوړو پيښو او د خپلوانو د جهل په اثر د ميني قرباني شوې او مرگ يې په ناكامۍ كي دى. آدم خان تر دې دمخه په جنگ كي مري او دا بيا د خپل محبوب په غم كي مري او له آدم خانه سره يو ځاى ښخيږي. رحمان بابا د دې مېرمني زحمتونه داسي بيانوي: درخانۍ په سل غمونو خداى اخته كړه زه به ولي له تا زار كوم كه گورې
user: ماخذ او سرچینه:
عنوان: دلشاد خاتون
پته: https://ps.wikipedia.org/wiki/%D8%AF%D9%84%D8%B4%D8%A7%D8%AF%20%D8%AE%D8%A7%D8%AA%D9%88%D9%86
لاندې متن په غور سره ولولئ او په خپلو هغو کې خوندي کړئ:

assistant: مېرمن دلشاد خاتون د امير على لور او د امير حسن ماندينه وه، مېړه يې څو موده په بلخ كي حکومت كړى و. د شعر او شاعرى سره يې مينه درلوده او په خپله يې هم كله كله ښه خواږه خواږه اشعار ويل، په نثر كي يې ښه پوره لاس درلود. د دې آثار هم زموږ د نورو خويندو په شان د زمانې په لاس بر باد شوي دي. فقط دغه لاندي دوه مطلع يې لاس ته راغلي دي چې د نمونې په توگه يې دلته راوړو: اشكى كه سر ز گوشهْ چشمم برون كند بر روى من نشيند و د عوى خون كند يادا: حل شد از غم همه مشكل كه مرا در دل بود جز غم عشق كه حل كردن آن مشكل بود
user: ماخذ او سرچینه:
عنوان: رابعه
پته: https://ps.wikipedia.org/wiki/%D8%B1%D8%A7%D8%A8%D8%B9%D9%87
لاندې متن په غور سره ولولئ او په خپلو هغو کې خوندي کړئ:

assistant: د مېرمن رابعې ذكر په پټه خزانه كي سوى دى، مگر د پټي خزاني ليكونكى هم د دې مېرمني په پوره حالاتو نه دى خبر او داسي ليكي: حال د دې شاعري ماته نه دى معلوم سوى، خو لږ څه چې ښكاره ده هغه هسي ده، چې دا شاعره د كندهار وه او په دوران د محمدبابر پادشاه يې ژوند كا. هسي وايي! چې اشعار يې ډېر و، ديوان يې درلود، دغه يوه رباعي ماته صديق او رفيق محمدطاهر جمرياڼي وويله، چې زه يې دلته په خزانه كي رانقل كوم: رباعى آدم يې مځكي و ته را ستونه كا په اور د غم يې سوى لړمون كا دوزخ يې روغ كا پر مخ د مځكي نوم يې د هغه بېلتون كا پښتنې شاعرانې
user: ماخذ او سرچینه:
عنوان: رابيا
پته: https://ps.wikipedia.org/wiki/%D8%B1%D8%A7%D8%A8%D9%8A%D8%A7
لاندې متن په غور سره ولولئ او په خپلو هغو کې خوندي کړئ:

assistant: مېرمن رابيا يوه پښتنه نجلۍ وه، چې د کندهار د هلمند د رود په غاړه د بست په تاريخي ښار كي چې اوس يې كلابس بولي او سېدله. د پښتنو په هم هغه آزاده هوا كي روزلې سوې او لويه سوې وه. دا دكلابس د مشهور پاچا اسلم خان چي كيسه يې په پښتنو كي بېخي ډېر شهرت لري معاصره وه او د دې پلار د اسلم خان پاچا وزير و. د اسلم خان زوى فتح خان چي د ده داستان د ملي افسانو او تاريخي نكلو څخه بلل كيږي او زموږ د ادبياتو يوه مهمه برخه اړه ورباندي لري پرمېرمن رابيا مين سوى و، او مېرمن رابيا هم زړه پر بايللى و، څو په آخره كي رابيا د ده معشوقه او نجل و بلله سوه. د دې مېرمني ژوند د هـ په حدودو كي ټاكلاى شو چې د فتح خان د ژوند هم دغه دوره وه. دې پښتنې نجلۍ پر ملي لحن او وزن اشعار ويل چې پښتو يې ملي نارې بولي دا نارې ډېري خوږې او موثري دي، مگر هو د هغه چا په نزد چې پښتني روح ولري او يا هم ورسره آشنا وي. موږ د نمونې په توگه د دې مېرمني څو اشعار راوړو: رابيا د فتح خان معشوقه هم لكه د پښتنو نوري مېرمني او نجوني په ټولو جگړو كي د خپل مين سره ملگرې وه، او دا يوه توريالۍ او مېړنۍ پښتنه وه چې د فتح خان په كيسه كي مهمه برخه لري. هغه وخت چې فتح خان د هند خواته ځي نو پر خپلي معشوقې رابيا داسي ناره كوي او پوښتي يې چې را سره ځې كه يه؟ كه پوڅي د رابيا خولگۍ مي پوڅي فتح ځي د هند ولور ته گل رابيا مي ځي دلې اوسي رابيا د خپل گران مين په ځواب كي داسي له غروروه ډكه ناره كوي: گــه ځـوړانـدي ځـوړانـدي د گـرنـگ سترگـي ځـوړانـدي فتح ځي د هند ولور ته د غه گل رابيا مي ځي تر ده د وړاندي يوه شپه چې فتح خان له جنگه ستړى، ستومانه راغئ نو بيده سو، سهار وختي د ستړيا له امله نه سواى را كښېنستلاى نو رابيا ناره پر كوي او وايي چې كه ته جنگ ته نه ځې نو زه دايم سپرېږم: سر، د سره، سره پلنگه لوړ كه فتح خانه رابيا گلي، گلى پونده كړ سپره سوه! هغه وخت چې پښتانه ملگري او فتح خان جنگ ته آخرنى پلا ځي نو، نو مېرمن رابيا په څه تاثر او جذابيت د فتح خان آس كرنگ ته خطاب كوي: د فتح كرنگه نال، نال به دي زرين كړم كه دي دا وار فتح راوړ زما امېل به دي د غاړي لونگين كړم. نوميالۍ پښتنې
user: ماخذ او سرچینه:
عنوان: رابيا ٢
پته: https://ps.wikipedia.org/wiki/%D8%B1%D8%A7%D8%A8%D9%8A%D8%A7%20%D9%A2
لاندې متن په غور سره ولولئ او په خپلو هغو کې خوندي کړئ:

assistant: مېرمن رابيا يوه بله پښتنه توريالۍ مېرمن وه، چې په هـ كال چې نازكشاه د كشمير د ولايت حكمران و، څو جنگي پښتنو افسرانو چې هيبت خان، سيد خان او فېروز خان نومېدل د دې ولايت د تسخير اراده وكړه او تقريباً څو كاله جگړه وسوه دې مېرمني د جنگ په ميدان كي خپله پښتونواله څرگنده كړه او د پښتون مېړه په شان په ميدان كي و جنگېده. مېرمن رابيا د هيبت خان خور وه چې د دې مېرمني د همت په اثر يې كاميابي په برخه شوه او خپل ورور ته يې ميدان وگاټه. نوميالۍ پښتنې
user: ماخذ او سرچینه:
عنوان: روښانه
پته: https://ps.wikipedia.org/wiki/%D8%B1%D9%88%DA%9A%D8%A7%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: مېرمن روښانه د آريانا د يو با نفوذه رئيس لور وه چې د دې رئيس نوم اوگزيارتس و، او دا رئيس يا د بدخشان په غرو كي او يا د هندوكش په كمه دره كي اوسېده، او په اصل كي د باختر و. خوپه هر صورت د روښانې پلار يوناني موْرخينو د باختر بللى دى. د ده د حكومت د اسكندر په عصركي و، او بيا يې پاروپاميزاد هم تر لاس لاندي و. او گزيارتس د هغه وطن پرورۍ په اساس چې درلوده يې خپلي لوڼي او عيال يې په يوه ټينگه او مستحكمه جنگي كلا كي پرې ايښي وه او په خپله د وطن د خاوري د مدافعې دپاره وتلى و، او ډېر زيار يې ويوست، څو هغه و چې د باختر پاچا بسوس ماتې وكړه او بندي شو يوناني قوې د كلا په ماتولو كي زيات زحمت و يوست څو په آخر كي په خپله تسليم سول. د كلا تر نيولو وروسته اسكندر پر مېرمن روښانې مين او عاشق سو، د ټولو يوناني موْرخينو په عقيده مېرمن روښانه د آسيا تر ټولو نجونو ښكلې او ښايسته وه. اسكندر كه څه هم استاتير د دريم داريوش لور غوښتې وه، مگر مېرمن روښانې يې داسي زړه وړى و چې دا يې هم په نكاح كړه. ځيني يوناني ليكونكي د آسيا د دې ښكلي او زېبا نجلۍ د واده او عروسۍ صحنه د مركزي هندوكش په درو او د پنجشېر او اندراب په لتو كي تصويروي او ليكي چې د دې ځاى د عرف او اصطلاح سره سم د شپې په ټولو غرو كي اورونه بل وه. اسكندر له بلخي روښانې څخه يو زوى پيدا كړ، مگر دا زوى د پلار تر مرگ وروسته پيدا شو او دى يې: اسكندر انگيس باله. او څنگه چې وړوكى و، نو دا فيصله وسوه چې څو دى لويېږي د ده پر ځاى به پرديكاس د نائب السلطنه په حيث حكومت كوي. دا مېرمن د ژوند په پاى كي د خپل زوى سره د كساندر لاس ته ورغله او دوى يې په امفيپوليس كي بنديان كړه او هلته په ق م كي زوى او مور دواړه د گلوكياس محافظ له لاسه مړه سول. دا مېرمن د افغانستان لمړۍ مېرمن ده چې د اسكندر ماينه سوه، او د دې ژوند ق م پخوا دى. پښتنې مېرمنې
user: ماخذ او سرچینه:
عنوان: ريحانه
پته: https://ps.wikipedia.org/wiki/%D8%B1%D9%8A%D8%AD%D8%A7%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: مېرمن ريحانه د حسين يا حسن خوارزمي لور ده، چې په غزني كي او سېدله او ابوريحان محمد بن احمد بېروني د خپل كتاب چې التفهيم لاوائل صناعآ التنجيم نومېږي د دې مېرمني په خواهش ليكلى او دې ته يې اهدا كړى دى. څنگه چې دا كتاب په هجري قمري يزد گردى او اسكندرى او مېلادي كي ليكلى سوى دى ، نو د دې مېرمني د ژوند تاريخ هم دغه پورته وخت ټاكلاى سو. او د دې كتاب له اهدا څخه څرگندېږي چې مېرمن ريحانې له علم نجوم سره مينه درلوده، او معلومېږي چې په دې علم كي د مطالعې مېرمن هم وه. ابو ريحان خپل دا كتاب هم په عربي او هم په پارسي ليكلى دى مگر دا پوره نه ده معلومه چې عربي ليكل يې د مخه دي او كه فارسي، خو په دواړو نسخو كي يې خپل كتاب د دې مېرمني په خواهش ليكلى دى. د عربي نسخې په مقدمه كي ليكي: . . . وكذ لك عملت هذه التذكره لطالبها ريحانه بنت الحسن على طريق السوال والجواب على وجه هو احسن و التصور اسهل. . . په پارسي نسخه يې داسي د دې مېرمني نوم اخيستى دى: . . . و اين ياد گار همچنين كردم مر ريحانه بنت الحسين الخوارزمى را كه خوا هندهْ او بود، بر طريق پرسيدن و جواب دادن بر روى كه خوبتر بود و صورت بستن آن آسانتر. . . او دا چې موږ وويل دا مېرمن په غزني كي اوسېدله دليل يې دا دى چې دا كتاب ابوريحان په غزني كي ليكلى دى، ځكه چې د دې كتاب د تاليف په وخت كي هـ ق كال كي ابو ريحان په غزني كي و، د يمن الدوله سلطان محمود غزنوي له خاصانو څخه باله كېده او يو كال وروسته يعني په هجري چې د محمود د ژوند وروستنى كال و دې ښاغلي د قانون مسعودي كتاب هم په دې ښار كي د محمود دپاره شروع او تر څو كلو وروسته يې د امير مسعود د محمود د زوى په نامه ختم كړ. نو څرگنده شوه چې دا مېرمن په غزني كي اوسېدله د دې نور حال موږ ته معلوم نه سو. پښتنې مېرمنې
user: ماخذ او سرچینه:
عنوان: زاچي پاولومي
پته: https://ps.wikipedia.org/wiki/%D8%B2%D8%A7%DA%86%D9%8A%20%D9%BE%D8%A7%D9%88%D9%84%D9%88%D9%85%D9%8A
لاندې متن په غور سره ولولئ او په خپلو هغو کې خوندي کړئ:

assistant: مېرمن زاچي پاولومي هم د ويدا د عصر ق م شاعره ده، چې د كلام نمونه يې د ريگويدا په لسم كتاب او سرود كي ثبته سوې ده، چې اوس يې دلته د يوه شعر ترجمه ليكو. . هلته لمر را ختلى دى او دا زما ښه بخت او نېكمرغي ده چې را پوري سوې ده، زه پوهېږم چې ما د يوې بريالۍ په څېر خپل مېړه د ځان كړى دى. . زه بيرغ او افسر يم، زه يوه غښتلې او واكمنه حكم كوونكې يم، زه بريالۍ يم او زما خاوند به زما خواهش و مني. . زما زامن د دښمنانو وژونكي دي، لور مي فرمان روايه ملكه ده، زه بريالۍ يم زما د بري سرود زما پر خاوند حكومت كوي. . ما هغه ميگسارى چې اندرا موږ ته راكړه او هغومره لوړه او ځلېدونكې سوم تقديم كړې ده، اى ارباب الانواعو! ما له هرې هغې ښځي څخه چې زما سره رقابت كوي وساته. . د نورو، برم او شكوه مي داسي واخيستله لكه د يوې بې وزلي پېغلي ثروت او پانگه. او دا مي د بني د وركونكي او د يوه فاتح او كامل بريالي په حيث واخيستله. . د بريالي فاتح په څېر مي دا رقيبان مغلوب كړه، دا خپلي بني مي محكومي كړې، څو پر خپل پهلوان مېړه او نورو خلكو حكومت او فرمان روايي وكړم.
user: ماخذ او سرچینه:
عنوان: زرغونه ادې
پته: https://ps.wikipedia.org/wiki/%D8%B2%D8%B1%D8%BA%D9%88%D9%86%D9%87%20%D8%A7%D8%AF%DB%90
لاندې متن په غور سره ولولئ او په خپلو هغو کې خوندي کړئ:

assistant: زرغونه ادې په قام اڅكزۍ د كندهار د يوه كلي ده چې تقريباً څليرويشت كاله دمخه ژوندۍ او د وطن د استقلال د گټلو په كال يې د وطن د مدافعې په فداكارۍ كي ښه برخه اخيستې وه. د خپل پښتون مېړه زمري خان بابا سره چې كله شهيد سو، دې پښتنې ادې د زمري خان بابا په توره د هغه قاتل مړ كئ. دا مېرمن د توريالۍ پښتنې تورپېكۍ خواښې او د ريدي خان چې د تورپېكۍ زلمى مېړه و، مور ده. د دې پښتنې نارې ريدي خان زلمي چې غوښته يوازى جنگ ته ولاړ شي د ده مور او پلار د ده له قصده ډېر په قهر سول او وې ويل چي: موږ پښتانه نه يو چې ته به ځې او موږ به پاتېږو؟ د ده پلار زمري خان بابا وويل: زويه زه پښتون يم، پښتون!. . . زما لا د پخوا ډېر ارمان په زړه كي دى هو زه سپين ږيرى يم، سترگي مي ښه نه ويني، پر ملا كړوپ يم، لاس مي رېږدي، مگر آيا سپين ږيرتوب نو زما څخه پښتونوالى وركواى سي؟ آيا زه به نو پاته سم؟ يه، يه زويه! زه كورټ نه پاتېږم؟ په دې وخت كي زرغونه ادې د ريدي خان بوډۍ مور چې سپيني پيچي يې پرمخ ښكارېدلې راغله زوى ته يې وويل: رېديه زويه!. . . ستا خيال دى چې يوازي ته زلمى يې، زورور يې هاى، په ځان مغروره! ته به د جنگ پر ميدان توري وهې، زه به پاتېږم؟ را تېره سوه، رېدى يې پر تندي مچ كئ وې ويل: زويه! ټول به يو ځاى سره ځو، چې ځانونه تر وطن قربان كړو! نو دا ناره يې وكړه: ټوله به ځو د جنگ ميدان ته نه چې پېغور د كوم غليم را پاته سينه د جنگ په ميدان كي زرغونې ادې په رېږدولي آواز ناري كړه: توري به نكړئ نو به څه كړئ؟ چي مو شيدې د پښتنې رودلي دينه حق به هيڅكله در پل نه كړم څو د غيلم په وينو سره نه كړې لاسونه د دې مېرمني نوره كيسه د طلوع افغان د كال په لمړۍ شماره كي لوستلاى سئ. پښتنې مېرمنې نوميالۍ پښتنې
user: ماخذ او سرچینه:
عنوان: مېرمن زرغونه
پته: https://ps.wikipedia.org/wiki/%D9%85%DB%90%D8%B1%D9%85%D9%86%20%D8%B2%D8%B1%D8%BA%D9%88%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: د پټي خزانې ليكونكي دا مېرمن داسي معرفي كوي او شرح حال يې په دې ډول ليكي: زرغونه د ملا دين محمد كاكړ لور وه، په پنجوايي كي اوسېده، او له پلاره يې تحصيل د علومو وكا او د فصاحت احكام يې زده كړل، او د فصحاو اشعار يې ولوستل، زرغونه په حباله د سعدالله خان نورزي وه، چې توريالي زامن يې درلود، او ټول د علم او هنر خاوندان و. ماته هسي نقل وكا زما پلار چي: زرغونې د شيخ مصلح الدين سعدى رحمآالله عليه د بوستان كتاب ټول په پښتو نظم كا، او نوم يې و بوستان د پښتو چې دا كتاب يې په سنه هـ قدسي پاى ته ورساوه او ټول نكات عارفه، او نصايح حكيمانه يې په پښتو كړل. علاوه پردې زرغونې نور اشعار او غزلونه هم وويل، او په زمره د فصحا يې شهرت وكا، هسي چې موزونانو د روزگار به يې اشعار لوستل، او د پښتو په بوستان بې سيركا، او گلونه د پند او نصيحت به يې ټولول. هسي وايي: چې زرغونه كمال داره ښځه وه. خط يې هم خورا ښه و، او كاتبانو به يې له حسن خط، اقسام د خط زده كول. زما پلار هسي وويل: چې په سنه هـ ما د زرغونې په خط بوستان د پښتو وليد، چې خپل اشعار يې په خپل ښه خط هسي كښلي و، چې ملغلري يې خط ته عاجزي كا. او دغه حكايت له هغه كتابه زما د پلار رحمآالله عليه په ياد و، چې زه يې په خزانه كي كاږم: حكايت له بوستانه څخه اورېدلې مي قصه ده چي له شاتو هم خوږه ه د اختر په ورځ سهار بايزيد چې و، رويدار له حمامه را وتلئ په كوڅه كي تېرېدلئ ايرې خاوري چا له بامه را چپه كړلې نا پامه مخ او سر يې شو ككړ په ايرو په خاورو خړ بايزيد په شكر كښو سو د خپل مخ په پاكېدو سو چي زه بل يم د بل اور چي په اور كي سم نسكور له ايرو به څه بد وړمه يا به لږ شكوه كومه هو، پوهانو ځان ايرې كړ له لويني يې ځان پرې كړ څوك چې ځان ته گوري تل خداى ته نسي كړاى كتل لويي تل په گفتار نه ده لو خبره په كار نه ده تواضع به دي سر لوړ كا تكبر به دي تل ځوړ كا
user: ماخذ او سرچینه:
عنوان: مېرمن زيبايي
پته: https://ps.wikipedia.org/wiki/%D9%85%DB%90%D8%B1%D9%85%D9%86%20%D8%B2%D9%8A%D8%A8%D8%A7%D9%8A%D9%8A
لاندې متن په غور سره ولولئ او په خپلو هغو کې خوندي کړئ:

assistant: مېرمن زېبايي د مولانا جامي معاصره وه او مولانا صاحب هم دا مېرمن ستايلې ده. د دې نور حالات معلوم نه سول خو څرگنديږي چې ښه شاعره وه . دا بيت د دې دى: قامت شيوهْ رفتار چو بنياد كند سرور ايندهْ خود سازد و آزاد كند شاعرانې
user: ماخذ او سرچینه:
عنوان: زينبه
پته: https://ps.wikipedia.org/wiki/%D8%B2%D9%8A%D9%86%D8%A8%D9%87
لاندې متن په غور سره ولولئ او په خپلو هغو کې خوندي کړئ:

assistant: مېرمن زينبه د ملي پښتون قائد حاجي ميرويس خان لور ده، چې د دې مېرمني شرح حال هم په پټه خزانه كي ليكل سوى دى او له هغه ځايه يې عيناً را نقل كوو: . . . بي بي زينبه د حاجي ميرخان عليين مكان لور وه، چې له كوچنيوالي يې په حرم كښي د عصمت او عفت لوست وكا، پسله هغه چې قرآنكريم يې ولوست د احكام اسلامي او فقه كتابونه يې هم ولوستل، او د فارسي مشهور كتب يې ضبط كړل، استاد د علومو يې ملا نور محمد غلجى دى، چې ډېر عمر يې مخدراتو ته د حرم درس لوستلي دى. هسي روايت كا: چې بي بي زينبه ډېره هوښياره او په مهماتو د امورو عالمه ښځه ده، او د پادشاه جمجاه شاه حسين په اموروكي تدبير كا او هركله په راى صايب مشكلات د امورو حل كا، او پادشاه د زمان يې په خبرو عمل كا، او نصايح يې اوري. دا درشهوار د صدف عصمت ښه ښه شعرونه هم وايي، او د موزونانو او شاعرانو قدركا، دواوين د شعراوو، هركله لولي، او له مضامين شيرين يې كام شيرين كا، عمر په عبادت د خداى او تلاوت د قرآن شريف تېروي، او مخدراتو د حرم د پادشاه ته درس او كښل او لوستل ورښيي، نقل كا: چې د شاه محمود جنت مكان د مرگ حال كندهار ته راورسېد نو د پادشاه خاندان عاليشان ټول غمجن سول او مخدراتو د حرم ساندي او غلبلې كا. بي بي زينبي چې واقعه د ورور د وفات واورېدله، ډېره غمجنه شوه او په تلاوت د قرآن او لمانځه يې تسكين وكا د نتلي زړه او هسي ويرنه يې په وير د خپل ورور مرحوم وويله، چې زه يې دلته رانقل كوم، خداى تعالى دي ټول خاندان عاليشان د پادشاه ظل الله ژوندى ولري او خوښ. پښتنې شاعرانې
user: ماخذ او سرچینه:
عنوان: سار پراجني
پته: https://ps.wikipedia.org/wiki/%D8%B3%D8%A7%D8%B1%20%D9%BE%D8%B1%D8%A7%D8%AC%D9%86%D9%8A
لاندې متن په غور سره ولولئ او په خپلو هغو کې خوندي کړئ:

assistant: دا مېرمن د ويدا د پېر - ق م شاعره ده چې خواږه اشعار يې ويلي . د دې مېرمني شعر د ريگويدا په لسم كتاب او سرود كي ليدل سوى دى. دلته يې نمونه ترجمه كوو: دا نرغويى لمر ټكيالى او چرگي راغلى او د مور مخ ته په شرق سپېدو كي ولاړ دى او د خپل پلار اسمان خوا ته پر مخ ځي. كم وخت چې سا باسي او ننه باسي د ځليدونكو كرو په اوږدو كي خو ځيږي. دا نرغويي د آسمان له يوه سره تر بل سره ځلېږي. هغه مرغه لمر ته سرود وركړى سوى دى چې گهيځ د سپېدو چاودلو په وخت پر دېرشو مملكتو حكومت وكړي. شاعرانې
user: ماخذ او سرچینه:
عنوان: سونو نېگم
پته: https://ps.wikipedia.org/wiki/%D8%B3%D9%88%D9%86%D9%88%20%D9%86%DB%90%DA%AF%D9%85
لاندې متن په غور سره ولولئ او په خپلو هغو کې خوندي کړئ:

assistant: سونو نيگم ۳۰ د جولای، ۱۹۷۳ ز. - په هندي: ، په انگرېزي: يو هندی سندرغاړی دی چې نه يوازې په هند کې بلکه د هند نه دباندې په ډېرو هېوادونو کې يې نوم اېستلی. نوموړي د هندي ژبې تر څنگ په گڼو نورو ژبو کې يې هم سندري وييلي. د ١٩٧٣مکال د جولاى په ٣٠مه د هند په فريد اباد کې زېږېدلى دى. په اردو، پنجابي، هندي، مرهټي، انگرېزي او د هند په نورو سيمه ييزو ژبو يې سندرې ويلي دي. له ١٩ کلنۍ يې سندرې ويل پيل کړي دي. نوموړى هغه وخت زيات مشهور شو، چې له خپل پلار سره يوځاى يې پر سټېج په دې سندره کې برخه واخيسته: کيا هوا تېرا وعده، وه قسم وه اراده هندي سندرغاړي
user: ماخذ او سرچینه:
عنوان: ترابلس
پته: https://ps.wikipedia.org/wiki/%D8%AA%D8%B1%D8%A7%D8%A8%D9%84%D8%B3
لاندې متن په غور سره ولولئ او په خپلو هغو کې خوندي کړئ:

assistant: ترابلس په عربي: طرابلس الغرب د ليبيا پلازمېنه او د لبیا تر ټولو لوی ښار دی. مساحت یی ۴۰۰ کیلومترو مربع ده او ۱،۰۶۵،۴۰۵ نفوس لری. دغه ښار هم د لیبیا ثقافتی او سیاسی مرکز دی. دغه ښار د لیبیا په شمال کی په غرنی سیمه کی د متوسط سمندر ته تژدې پروت دی. د ښار تاریخ طرابلس په ۷ پیړی کی د فینیقیانو لخوا تاسیس شو. د ۱۰۵ کال عیسوی مخکی څخه تر ۷ پیړی پوری دغه ښار د رومانی امپراطوری په لاس کی وو. په ۷ پیړی کی طرابلس د عربی پوځ لخوا نیول شو. په ۱۵۵۱ کال کی طرابلس د عثماني پېر لاس ته ورغله. په ۱۹۱۱ کال کی دغه ښار د ایټالی پوځ لخوا نیول شو او د اټابی استعماری حکومت مرکز هم شو. د ۱۹۵۱ کال څخه طرابلس د لیبیا پلازمېنه دی.
user: ماخذ او سرچینه:
عنوان: شريا گوشل
پته: https://ps.wikipedia.org/wiki/%D8%B4%D8%B1%D9%8A%D8%A7%20%DA%AF%D9%88%D8%B4%D9%84
لاندې متن په غور سره ولولئ او په خپلو هغو کې خوندي کړئ:

assistant: شريا گوشل د هند له ځوانو او تکړه ښځينه سندرغاړو څخه ده چې دا مهال د شهرت په اوج کې ده. نوموړې د ١٩٨٤ز کال د مارچ په ١٢مه په هند کې زېږېدلې ده. تر ډېره فلمونو ته سندرې وايي، د اردو ژبې تر څنگ يې په بنگالي، مرهټي، پنجابي، تاميل او نورو ژبو هم سندرې ويلي دي. گوشل هغه وخت مشهوره شوه چې ديوداس فلم ته يې سندرې وويلې.
user: ماخذ او سرچینه:
عنوان: جگجيت سېنگ
پته: https://ps.wikipedia.org/wiki/%D8%AC%DA%AF%D8%AC%D9%8A%D8%AA%20%D8%B3%DB%90%D9%86%DA%AF
لاندې متن په غور سره ولولئ او په خپلو هغو کې خوندي کړئ:

assistant: جگجيت سېنگ ۸ د فبروري، ۱۹۴۱ ز. - ۱۰ د اکتوبر، ۲۰۱۱ ز. په پنجابي، هندي: د هند يو نامتو غزل بول، کمپوزر او موزيک ډايرکټر و. هغه د خپلې ماندينې چېترا سېنگهـ سره يو ځای په سندرې وييلو پيل وکړ او تر دې حده په غزل وييلو کې بريالی شو چې اوس د غزل د پاچا په نامه هم يادېږي. جگجيت سېنگ او چېترا سېنگهـ دواړه ډېر بريالي سندرغاړي ول او له ۱۹۷۰ ز. نه تر ۱۹۸۰ ز. پورې يې شهرت اوج ته رسېدلی وه. دوی دواړه د نوې غزل بولۍ مخکښان گڼل کېږي. جگجيت سېنگ د هندي ژبې تر څنگ په پنجابي، اردو، بنگالي، گجراتي، سېندي او نيپالي ژبو کې هم سندرې وييلي او په ۲۰۰۳ ز. کال کې يې د هند د ملکي خدماتو تر ټولو درېمه لوړه جايزه پدما بهوشان ترلاسه کړې.
user: ماخذ او سرچینه:
عنوان: شمالي امريکا
پته: https://ps.wikipedia.org/wiki/%D8%B4%D9%85%D8%A7%D9%84%D9%8A%20%D8%A7%D9%85%D8%B1%D9%8A%DA%A9%D8%A7
لاندې متن په غور سره ولولئ او په خپلو هغو کې خوندي کړئ:

assistant: شمالي امریکا په شمالي نیمه کره کې یوه لویه وچه ده او تقریباً په بشپړ ډول په لویدیځ نیمه کره کې پرته ده. دا د امریکا د یوه واحد براعظم، شمالي برصغیر په توګه هم بیان کېدای شي. چې شمال خوا ته یې د ارکټیک سمندر، ختیځ ته د اتلانتیک سمندر، سویل ختیځ ته د سویلي امریکا او کارابین سمندر او لویدیځ او سویل کې له ارام سمندر سره ګډه پوله لري. ځکه چې دا د شمالي امریکا په ټیکټونک پلیټ کې واقع دی، نو ګرینلینډ د جغرافیه له پلوه د شمالي امریکا برخه ده. شمالي امریکا شاوخوا مربع کیلومتره مربع میل مساحت لري، چې د نړۍ د ځمکې شاوخوا . سلنه جوړوي او د ټولې ځمکې شاوخوا سلنه جوړوي. شمالي امریکا د آسیا او افریقا وروسته د مساحت له مخې دریم لوی براعظم دی او د آسیا، افریقا او اروپا وروسته د نفوس له مخې څلورمه قاره پېژندل کېږي. په کې، د هغې نفوس په خپلواکو دولتونو کې نږدې میلیون نفوس اټکل شوی، چې د نړۍ د نفوس شاوخوا . سلنه جوړوي. شمالي امریکا ته د تیرې یخنۍ دورې په درشل کې د لومړي ځل لپاره د انسانانو له خوا نږدې څخه تر کاله دمخه د بیرینګ ځمکني پل څخه تیریدلو ور ورسیده. د هند په نامه دوره د شاوخوا کلونو دمخه د لرغونو یا میسو-هندي دورې پیل پورې اړه لري. کلاسیک مرحله تقریبا د څخه تر پیړیو پورې اړه لري. لومړني ثبت شوي اروپایان چې شمالي امریکا ته سفر کوي د ګرینلینډ پرته له میلاد څخه ۱۰۰۰ کاله وړاندې شاوخوا نورس و. په کې د کریسټوفر کولمبس راتګ د اتلانتیک تبادله رامنځته کړه چې پکې د کشف د دورې او د عصري دورې په لومړیو کې د اروپایی میشته خلکو مهاجرت شامل وو. د نن ورځې کلتوري او توکمیز نمونې د اروپایی استعمارانو، ځایی خلکو، افریقایي غلامانو، د اروپا، آسیا او سویلي آسیا څخه مهاجرینو او د دې ډلو د اولادونو ترمنځ تعامل منعکس کوي.
user: ماخذ او سرچینه:
عنوان: توماس شېن کانېري
پته: https://ps.wikipedia.org/wiki/%D8%AA%D9%88%D9%85%D8%A7%D8%B3%20%D8%B4%DB%90%D9%86%20%DA%A9%D8%A7%D9%86%DB%90%D8%B1%D9%8A
لاندې متن په غور سره ولولئ او په خپلو هغو کې خوندي کړئ:

assistant: توماس شېن کانېري ۲۵ د اگسټ، ۱۹۳۰ - په انگرېزي: د هاليووډ يو تکړه لوبگر او پروډيوسر دی. نوموړی په آر کې د سکاټلنډ دى. هغه د اکاډمۍ يو ايوارډ، د بفتا دوه ايوارډونه يې گټلي دي. کانېري د جيمز بانډ په رول کې له څرگندېدو سره مشهور شو، چې د دې لړۍ په اوو فلمونو کې يې چې له ١٩٦٢ز تر ١٩٨٣ز څخه جوړ شول، ولوبېد. سکاتلندي لوبگران
user: ماخذ او سرچینه:
عنوان: انتوني هوپکينز
پته: https://ps.wikipedia.org/wiki/%D8%A7%D9%86%D8%AA%D9%88%D9%86%D9%8A%20%D9%87%D9%88%D9%BE%DA%A9%D9%8A%D9%86%D8%B2
لاندې متن په غور سره ولولئ او په خپلو هغو کې خوندي کړئ:

assistant: انتوني هوپکينز په انگرېزي: چې د ١٩٣٧ز کال د ډسمبر په ٣١مه زېږېدلى دى. د فلم تکړه ستورى يا لوبغاړى او د ټلويزيوني خپرونو د سټيج پروگرامونو ښه چلوونکى دى. د ٢٠٠٠ز کال د اپرېل په ١٢مه يې د امريکا تابعيت واخيست. د هغه مشهور فلمونه دي. برتانيوي لوبگران
user: ماخذ او سرچینه:
عنوان: سکايپ
پته: https://ps.wikipedia.org/wiki/%D8%B3%DA%A9%D8%A7%D9%8A%D9%BE
لاندې متن په غور سره ولولئ او په خپلو هغو کې خوندي کړئ:

assistant: سکايپ په انگرېزي کې: د کمپيوټر يو سافټوېر يا پروگرام دى، چې کارکوونکي يې کولاى شي له خپل مقابل لوري سره د د غږ او تصوير تماس ونيسي، دغه راز ليکنۍ خبرې اترې يا چټ وکړي. دغه پروگرام په وړيا ډول له انټرنټ څخه ترلاسه کېدى شي. د دې تر څنگ د دې پروگرام کارکوونکي کولاى شي په خپلو موبايل ټليفونونو کې هم دغه پروگرام وکاروي. په ځينو هېوادونو کې د دې پروگرام پر کارولو بنديز لگول شوى دى. په ٢٠١٠ز کال کې سکايپ ٦٦٣ مليونه راجسټر شوي کاروونکي درلودل. د سکايت پر مرکزي دفتر په لوکزامبورک کې دى. د ٢٠١١ز کال د مې په ١٠مه مايکروسافټ کمپنۍ ومنله چې د سکايپ مخابراتي خدمات به په ٨.٥ مليارده ډالره رانيسي. تر دې وروسته به د مايکروسافټ د يوې څانگې په توگه فعاليت لري. تاسو کولی شئ ترې ګټه واخلئ ، د ډانلوډ کولو لپاره لاندې لینک کلیک کړئ
user: ماخذ او سرچینه:
عنوان: ځانگړې محکمه
پته: https://ps.wikipedia.org/wiki/%DA%81%D8%A7%D9%86%DA%AF%DA%93%DB%90%20%D9%85%D8%AD%DA%A9%D9%85%D9%87
لاندې متن په غور سره ولولئ او په خپلو هغو کې خوندي کړئ:

assistant: ځانگړې محکمه، يا اختصاصي محکمه په انگرېزي: په ٢٠١٠م کال کې د افغان ولسمشر حامد کرزي له لوري هغه وخت جوړه شوه، چې د ولسي جرگې په تېرو انتخاباتو کې د پراخو درغليو ادعاوې وشوې. د دې محکمې يوه دنده دا ده چې د دغو درغليو ادعاوې وڅېړي. دې محکمې د ٢٠١١ز کال د جون په ٢٣مه اعلان کړه، چې د تېرې سپټمبر مياشتې د ټاکنو٦٢ وکيلان دې له ولسي جرگې څخه ووځي. په دوى کې ١٤ تنه د مخکېنۍ ولسي جرگې وکيلان دي. پر دغو وکيلانو تور پورې شو، چې په تېرو ټاکنو کې يې په پراخه کچه درغلۍ کړي دي. د ولسي جرگې ټاکنې د ولسي جرگې تېرې ټاکنې د وږي يا سنبلې په ٢٧مه وشوې، پايلې يې د لړم په وروستيو کې اعلان شوې.د دې جرگې په ٢٤٩ څوکيو کې ٦٨ سيټونه د ښځو دي. دغو ټاکنو ته څه باندې ٢٥٠٠ کسانو چې څه باندې ٤٠٠ یي ښځې دي.
user: ماخذ او سرچینه:
عنوان: د سولې عالي شورا
پته: https://ps.wikipedia.org/wiki/%D8%AF%20%D8%B3%D9%88%D9%84%DB%90%20%D8%B9%D8%A7%D9%84%D9%8A%20%D8%B4%D9%88%D8%B1%D8%A7
لاندې متن په غور سره ولولئ او په خپلو هغو کې خوندي کړئ:

assistant: د افغان دولت له وسلوالو مخالفانو سره دروغې جوړې او سولې لپاره د سولې د عالي شورا ٦٨ کسيز کميسيون چې ٨ يې مېرمنې او پخواني جهادي قوماندانان په کې دي. د دې شورا مشر پخوانى ولسمشر برهان الدين رباني و، کله چې رباني ووژل شو نو د هغه مشر زوی د هغه ځای ناستی شو. د دغه کميسيون ډيرى غږي هغه کسان دي چې د جهادي مشرانو خطاب ورته کيږي او د همدغو مشرانو د خپلمنځي جگړو له امله د ١٩٩٠ مو کلونو په نيمايي کې د ملا عمر په مشرۍ طالبانو وسلې ته لاس کړ او په سلو کې ٩٥ خاوره يې ونيوله . د سولې عالي شورا غړي د دغه پلاوى بشپړ فهرست په دې ډول دى : حضرت صبغت الله مجددي پروفيسور برهان الدين رباني پير سيد احمد گيلاني ايت الله شيخ محمد اصف محسني پروفيسور استاد عبدالرب رسول سياف حاجي محمد محقق سيد نورالله سادات سيد منصور نادري حاجي سليمان ياري محمد اسماعيل خان ډاکټر فاروق وردگ پوهاند نعمت الله شهراني ارسلا رحماني مولوي پيرمحمد روحاني حاجي محمد نعيم کوچى حاجي دين محمد ملا تاج محمد مجاهد مولوي محمدشاه عادل حاجي فضل کريم ايماق مولوي قيام الدين کشاف مولوي محي الدين بلوچ مولوي شفيع الله عارف خان نورزى څارنوال محمود دقيق عطالله خان لودين وکيل انورخان اسحق زى حسن تخاري مولوي عبدالحکيم مجاهد اسدالله وفا مولوي خدايداد قاضي محمد امين وقاد حبيب الله فوزي استاد محمد اکبري عبدالهادي ارغنديوال مولوي شهزاده شاهد محمد اسماعيل قاسميار اميرمحمد اغا فقير محمد خان محمد يوسف واعظي عبدالغني خان توخي سناتور شيرمحمد اخوندزاده حاجي امان الله اتمانزى رييس عبدالواحد باغراني خليفه قزل اياق مولوي قلم الدين انجنير ابراهيم سپين زاده حاجي موسى خان هوتک مولوي سالک زاده ساره سرخابي جميله حميدي حوا علم نورستاني ناجيه زيوري صديقه بلخي گلهار جلال ډاکټر گلالۍ نور صافى قمر خوستۍ عبدالحميد مبارز صديق احمد عثماني مودودي امين الدين مظفري سيد محمد امين طارق وکيل بازمحمد خان زرمتى عبدالخالق حسيني حاجي محمد داود زاهديار محمد هاشم فولاد مولوي جوره حاجي شيرين خان نورزى حاجي فضل کريم فضل سوله
user: ماخذ او سرچینه:
عنوان: محمد رفيع
پته: https://ps.wikipedia.org/wiki/%D9%85%D8%AD%D9%85%D8%AF%20%D8%B1%D9%81%D9%8A%D8%B9
لاندې متن په غور سره ولولئ او په خپلو هغو کې خوندي کړئ:

assistant: محمد رفيع ۳۱ د جولای، ۱۹۸۰ ز. - په هندي: په انگرېزي: څلور لسيزې يې سندرې وويلې، يو ملي ايوارډ او شپږ يې د فلمونو د سندرو ايوارډونه اخيستي دي. په ١٩٦٧ز کال د هند د حکومت له لوري ونازول او وستايل شو. رفيع تر ٢٦٠٠٠ زياتې فلمي سندرې ويلي دي. له کلاسيکو سندرو رانيولې تر نيمه کلاسيکو، عشقي، قوالي غزل او د سندرو تر نورو ډولونو پورې. د هندي ژبې تر څنگ نوموړي د هند په نورو سيمه ييزو ژبو لکه پنجابي، کونکاني، بوجپوري، بنگالي، مراهټي، سندي، کناډي، گوجراتي، ليگو، ماغي او نورو ژبو هم سندرې ويلي دي. هندي سندرغاړي
user: ماخذ او سرچینه:
عنوان: د سولې نړيواله ورځ
پته: https://ps.wikipedia.org/wiki/%D8%AF%20%D8%B3%D9%88%D9%84%DB%90%20%D9%86%DA%93%D9%8A%D9%88%D8%A7%D9%84%D9%87%20%D9%88%D8%B1%DA%81
لاندې متن په غور سره ولولئ او په خپلو هغو کې خوندي کړئ:

assistant: په نړۍ کې د سولې تر نامه لاندې هرڅه غولول دي نور څه نشته. د سپټمبر ٢١مه په نړۍ کې د سولې د نړيوالې ورځې په توگه لمانځل کېږي. د دې ورځې په درناوي لنډمهاله اوربند اعلانېږي. دا ورځ په افغانستان کې هم لمانځل کېږي. په دې ورځ د ملگرو ملتونو او نورو نړيوالو ادارو له لوري ځانگړي پروگرامونه جوړېږي. د جگړې له ښکېلو خواوو غوښتل کېږي چې اوربند وکړي.
user: ماخذ او سرچینه:
عنوان: بست (خپرونه)
پته: https://ps.wikipedia.org/wiki/%D8%A8%D8%B3%D8%AA%20%28%D8%AE%D9%BE%D8%B1%D9%88%D9%86%D9%87%29
لاندې متن په غور سره ولولئ او په خپلو هغو کې خوندي کړئ:

assistant: بست په هلمند کې لومړنۍ خپلواکه جريده ده چې په خپرونو يې پيل کړى دى. تر ٤٠ زياتې گڼې يې چاپ شوي دي او په وړيا ډول په هلمند او ورڅېرمه ولايتونو کې پر خلکو وېشل شوي دي. مسوول چلوونکى يې احمدشاه پاڅون او د امتياز څښتن يې صالح دى. مخينه د بست جريدې لومړۍ گڼه د ١٣٨٥ل کال د زمري په ٣١مه خپره شوه، چې د ٢٠٠٦ز کال د اگست له ٢٢مې سره برابرېږي. په پيل کې په څلورو مخونو کې په لويه کچه خپرېده، وروسته يې اندازه کمه او ٨ مخونو ته زياته شوه. په پيل کې يې چلوونکى غلام سخي نوريوال و، اوس يې احمدشاه پاڅون چلوي. د لومړۍ گڼې سرليکنه هلمند ته په دې وروستيو كې يوڅه پام واوښت چې د كلتوري ښېرازۍ لپاره يې څه هڅې وشوې، په سيمه كې څلور كاله وړاندې په لومړي ځل بست فرهنگي ټولنه فعاله شوه چې دغې ټولنې د پگړۍ په نامه يوه خپلواكه درې مياشتنۍ خپرونه چاپ كړه، د روغتيا رياست هم د روغتيا پلوشې تر نامه لاندې يوه درې مياشتنۍ مجله خپره كړه، په لښكرگاه كې درې ازادې راډيوگانې فعالې شوې، د هلمند په نامه مياشتني دولتي اخبار نوې بڼه خپله كړه او داسې نورې هڅې... چې دا دى موږ هم د بست مياشتني اخبار د خپراوي لپاره تابيا كوو. خو داسې ښكاري چې په كلتوري ساحه كې لا زياتو هڅو ته اړتيا ده، ځكه هلمند ولايت د مساحت په لحاظ د افغانستان لسمه برخه جوړوي، چې يو اعشاريه څلور مليونه نفوس لري، په كار وه چې په دغه ولايت كې د دولتي خپرونو تر څنگ خپلواكې او ازادې مجلې، ورځپاڼې او نورې خپرونې ډېرې واى، خو له بده مرغه چې دا برخه لا ډېره له پامه لوېدلې ده. خو بيا هم وينو چې ځينې بااحساسه ځوانان په دې برخه كې په هڅو بوخت دي، چې نورو ته د الهام يوه سرچينه گڼل كېږي، موږ د بست په نامه مياشتنى اخبار په دې نيت خپروو، چې وكړاى شو، په هلمند كې ځوان پښت ته د روزنې زمينه برابره كړو، ټولنيزو ستونزو ته د اوارۍ لار پيدا كړو، چې تر هرې مبارزې غښتلې بڼه لري او پايله يې تر ډېره پاتې وي. بست اخبار د بست فرهنگي ټولنې له خوا نه خپرېږي، خو له دغې فرهنگي ټولنې سره په تفاهم او ملگرتيا كې كار كوو. موږ په دې برخه كې پر ځوانو فرهنگپالو، په ځانگړې توگه د هلمند ولايت پر ځوانو ليكوالو او فرهنگيانو ږغ كوو چې بايد د خپل افغاني او اسلامي رسالت له مخې دغه اړخ ته پام وكړي او د خپلو كلتوري ارزښتونو د بيا ژوندي كولو په لار كې اوچت گامونه واخلي. پښتو رسنۍ